
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 144 


15 Μαρτίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Αναστολή εκτέλεσης οικοδομικών εργασιών και χορή¬ 
γησης οικοδομικών αδειών στην εντός του εγκεκρι¬ 
μένου ρυμοτομικού σχεδίου περιοχή κοινότητας 

Διονύσου (ν. Αττικής)». 1 

Χαρακτηρισμός ως διατηρητέων τεσσάρων (4) κτιρίων 
που βρίσκονται εντός του εγκεκριμένου ρυμοτομι¬ 
κού σχεδίου Αθηνών και καθορισμός ειδικών όρων 

και περιορισμών δόμησης αυτών. 2 

Κήρυξη αναδασωτέας έκτασης στη θέση «Λαγκάδα» 
περιφέρειας Δημοτ. Διαμ/τος Ζαρούχλας του Δή¬ 
μου Ακράτας. 3 


ΑΠΟΦΑΣΕΙΣ 

Παρακατάθεση αποζημίωσης ακινήτων που έχουν ρυ- 
μοτομηθεί με το εγκεκριμένο ρυμοτομικό σχέδιο 
του Δήμου Αμαρουσίου για τη διεύρυνση της οδού 
Σταυρού Ελευσίνας στο τμήμα αυτής από τη Λεωφ. 
Κηφισίας έως την οδό Αμαρουσίου - Χαλανδρίου, 
σύμφωνα με τις ενδείξεις της πράξης αναλογισμού 
23/98. 4 


ΑΠΟΦΑΣΕΙΣ 

Αριθ. 5626/1037 (1) 

Αναστολή εκτέλεσης οικοδομικών εργασιών και χορήγη¬ 
σης οικοδομικών αδειών στην εντός του εγκεκριμένου 
ρυμοτομικού σχεδίου περιοχή κοινότητας Διονύσου ( 
ν. Αττικής)». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

1.- Τις διατάξεις των άρθρων 8 και 85Α του από 
17.7.1923 Ν.Δ/τος «Περί σχεδίων πόλεων κ.λ.π.» (Α’ 228), 
όπως μεταγενέστερα τροποποιήθηκαν και συμπληρώθη¬ 
καν. 


2. -Τιςδιατάξειςτου άρθρου29Ατου Ν. 1558/1985«Κυ¬ 
βέρνηση και Κυβερνητικά Όργανα» (ΑΊ37) που προστέ¬ 
θηκε με το άρθρο 27 του Ν. 2081/1992 (Α' 154) και αντι- 
καταστάθηκε με την παραγ. 2α του άρθρου 1 του Ν. 
2469/1997 (Α'38). 

3. - Τις διατάξεις της παρ. 5 του άρθρου 12 του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ) και άλλες σχετικές διατάξεις» 
(Α' 141). 

4. - Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α' 9)». 

5. -Την 119/1999 γνωμοδότηση του κοινοτικού συμβου¬ 
λίου Διονύσου. 

6. - Το 176/1999 υπηρεσιακό σημείωμα της Δ/νσης Πο- 
λεοδομικού Σχεδιασμού. 

7. - Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Αναστέλλεται για ένα (1) χρόνο η χορήγηση οικοδο¬ 
μικών αδειών και η εκτέλεση οικοδομικών εργασιών στην 
εντός του εγκεκριμένου ρυμοτομικού σχεδίου περιοχή 
κοινότητας Διονύσου (ν. Αττικής) όπως η περιοχή φαίνε¬ 
ται περικλειόμενη με μπλέ γραμμή στο σχετικό πρωτότυ¬ 
πο διάγραμμα σε κλίμακα 1:2.000 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με 
την 5626/2000 πράξη του και που αντίτυπο του σε φωτο¬ 
σμίκρυνση δημοσιεύεται με την παρούσα απόφαση. 

2. - Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Φεβρουάριου 2000 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3768/673 (2) 

Χαρακτηρισμός ως διατηρητέων τεσσάρων (4) κτιρίων 
που βρίσκονται εντός του εγκεκριμένου ρυμοτομικού 
σχεδίου Αθηνών και καθορισμός ειδικών όρων και πε¬ 
ριορισμών δόμησης αυτών. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. - Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), ό¬ 
πως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις» (Α'91). 

2. -Τις διατάξεις του άρθρου 29Ατου Ν. 1558/1985«Κυ- 
βέρνηση και Κυβερνητικά Όργανα» (ΑΊ37) που προστέ¬ 
θηκε με το άρθρο 27 του Ν. 2081 /1992 (Α' 154) και αντικα- 
ταστάθηκε με την παραγ. 2α του άρθρου 1 του Ν. 
2469/1997 (Α'38). 

3. - Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

4. - Την υπ’ αριθμ. 103326/1281/5.12.96 απόφαση «Με¬ 
ταβίβαση αρμοδιοτήτων του Υπουργού και Υφυπουργού 
Περιβάλλοντος, Χωροταξίας και Δημοσίων Έργων στον 
Γ ενικό Γ ραμματέα και στους Προϊσταμένους των Γ ενικών 
Δ/νσεων, Δ/νσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων πλην Γενι¬ 
κής Γραμματείας Δημοσίων Έργων» (1126Β/16.12.96). 

5. - Την από 11.6.1999 αιτιολογική έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. - Το αρ. πρ. 9774/2824/98/11.6.1999 έγγραφο της Δι¬ 
εύθυνσης Πολεοδομικού Σχεδιασμού για τήρηση της 
προβλεπόμενης διαδικασίας από το άρθρο 4 παρ. 2 του 
Ν. 1557/85 όπως τροποποιήθηκε με την παρ. Ια του άρ¬ 
θρου 1 του Ν. 1772/85 και το γεγονός ότι παρήλθε η τασ¬ 
σόμενη από τις ως άνω διατάξεις προθεσμία χωρίς να πε¬ 
ριέλθουν στην αρμόδια υπηρεσία του ΥΠΕΧΩΔΕ τυχόν α¬ 
ντιρρήσεις ενδιαφερομένων. 

7. - Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1.- Χαρακτηρίζονται ως διατηρητέα τέσσερα (4) κτίρια 
που βρίσκονται στην περιοχή Παγκρατίου του εγκεκριμέ¬ 
νου ρυμοτομικού σχεδίου Αθηνών, όπως αυτά αναγρά¬ 
φονται στον παρακάτω πίνακα κτιρίων και φαίνονται με 
μαύρη διαγράμμιση στο σχετικό πρωτότυπο διάγραμμα 
σε κλίμακα 1:1000, που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την 3768/2000 
πράξη του και που το αντίτυπό του σε φωτοσμίκρυνση δη¬ 
μοσιεύεται με την παρούσα απόφαση. 

Πίνακας κτιρίων 


α) «Ελλανίκου 14-14ΑκαιΤελεσίλης 
β) Ελλανίκου 13 και Τελεσίλης 20 
γ) Τελεσίλης 22 
δ) Τελεσίλης 24 

2. - Ως διατηρητέο κτίριο χαρακτηρίζεται το αρχικό εκά- 
στοτε κτίριο και οι εναρμονιζόμενες με αυτό μεταγενέ¬ 
στερες προσθήκες, όχι όμως και τα πάσης φύσεως καθ’ 
ύψος ή κατ’ επέκταση προσκτίσματα που αλλοιώνουν το 
αρχικό κτίριο. Ο καθορισμός των προσκτισμάτων που αλ¬ 
λοιώνουν το αρχικό κτίριο πραγματοποιείται από την Επι¬ 
τροπή Πολεοδομικού και Αρχιτεκτονικού Ελέγχου (Ε- 
ΠΑΕ). 

3. - Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών, καλλιτεχνικών και διακοσμητι- 
κών στοιχείων τους καθώς και των κτιρίων συνολικά/πλην 
των προσκτισμάτων ή των στοιχείων των κτιρίων για τα ο¬ 
ποία η ΕΠΑΕ έχει γνωμοδοτήσει για την αφαίρεσή τους. 

4. - Σε περίπτωση αποκατάστασης εκ των χαρακτηριζο- 
μένων ως διατηρητέων κτιρίων που έχει υποστεί αλλοιώ¬ 
σεις και υπάρχουν ανεπαρκή στοιχεία για το ίδιο το κτίριο, 
πρέπει να λαμβάνεται υπόψη η βασική αρχιτεκτονική σύν¬ 
δεση και η συγγενής μορφολογία και τεχνολογία των ό¬ 
ψεων των κτιρίων της περιοχής. 

5. - Επιτρέπεται η επισκευή, ο εκσυγχρονισμός των ε¬ 
γκαταστάσεων, η ενίσχυση του φέροντα οργανισμού κα¬ 
θώς και επεμβάσεις για λόγους λειτουργικούς των χαρα¬ 
κτηριζόμενων ως διατηρητέων κτιρίων εφόσον δεν αλλοι¬ 
ώνεται ο αρχιτεκτονικός χαρακτήρας τους και δεν 
θίγονται τα διατηρητέα στοιχεία τους. 

6. - Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στα διατηρητέα κτίρια. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων, που πληροφορούν για την τυχόν 
χρήση των χώρων των κτιρίων. 

7. - Αιτήσεις για προσθήκες στα διατηρητέα κτίρια απο- 
στέλλονται από την Πολεοδομική Υπηρεσία, με γνώμη της 
ΕΠΑΕ, στην αρμόδια Υπηρεσία του Υπουργείου Περιβάλ¬ 
λοντος, Χωροταξίας και Δημοσίων Έργων, για ειδική ρύθ¬ 
μιση σύμφωνα με τις διατάξεις της παρ. 2. του άρθρου 4 
του Ν. 1577/85 «Γενικός Οικοδομικός Κανονισμός» (Α' 
210), εφόσον δεν παραβλάπτονται τα διατηρητέα κτίρια 
και ο περιβάλλων χώρος του και εφόσον κριθούν απαραί¬ 
τητες για τη λειτουργική εξυπηρέτηση των κτιρίων. 

8. - Για οποιαδήποτε επέμβαση στο εξωτερικό και εσω¬ 
τερικό των διατηρητέων κτιρίων καθώς και για την τοπο¬ 
θέτηση επιγραφών, απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

9. - Η ισχύς της παρούσας απόφασης αρχίζει από την 
δημοσίευση της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 14 Φεβρουάριου 2000 

Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ, 358 (3) 

Κήρυξη αναδασωτέας έκτασης στη θέση «Λαγκάδα» πε¬ 
ριφέρειας Δημοτ. Διαμ/τος Ζαρούχλας του Δήμου Α- 
κράτας. 

Ο ΓΕΝΙΚΟΣ ΔΙΕΥΘΥΝΤΗΣ 
ΤΗΣ ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 117 παρ. 3 του Συντάγματος της χώρας. 

2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες δ/ξεις». 

3. Την αριθμ. 186 Γ.Γ./30.6.1998 απόφαση Π.Δ.Ε. Άσκη¬ 
ση αρμοδιοτήτων Γενικού Γραμμ. Περιφέρειας Δυτ. Ελ¬ 
λάδας επί θεμάτων ΔΑΣΙΚΩΝ και μεταβίβαση του δικαιώ¬ 
ματος υπογραφής στους προϊσταμένους Υπηρεσιακών 
Μονάδων της Περιφέρειας». 

4. Τις διατάξεις του Ν. 998/79 «περί προστασίας των 
Δασών και των δασικών εκτάσεων» και συγκεκριμένα: 

α) Του άρθρου 41 παρ. 1. 

β) Του άρθρου 38 παρ. 2. 

γ) Του άρθρου 70 παρ. 3 του Ν. 998/90 όπως συμπλη¬ 
ρώθηκε με το Ν. 2040/92. 

5. Τις σχετικές διαταγές του Υπουργ. Γεωργίας. 

6. Την αριθμ. 35/31-1 -2000 πρόταση του Δασαρχείου 
Αιγίου «περί κηρύξεως αναδασωτέας έκτασης 0,821 
στρεμμάτων στη θέση « Λαγκάδα» Δημοτικού Διαμ/τος 
Ζαρούχλας του Δήμου Ακράτας». 

7. Τη θετική εισήγηση της Δ/νσης Δασών Ν.Αχαίας., α¬ 
ποφασίζουμε: 


Κηρύσσουμε Αναδασωτέα, με σκοπό την αποκατάστα¬ 
ση με φυσική ή τεχνητή αναγέννηση της δασικής βλάστη¬ 
σης που καταστράφηκε από τον Σπύρο Θεοδώρου Τα- 
κουμάκη παράνομα και διαπιστώθηκε στις 28.12.1999, τη 
δημόσια δασική έκταση, (δάσος δρυός, ελάτης και πεύ- 
κης) εμβαδού οκτακόσιων είκοσι ενός τετραγωνικών μέ¬ 
τρων (0,821 στρεμ.) στη θέση «Λαγκαδά» περιφερείας 
Δημοτ. Διαμ/τος Ζαρούχλας του Δήμου Ακράτας και η ο¬ 
ποία προσδιορίζεται από τα στοιχεία Α, Β, Γ,Δ, Α όπως αυ¬ 
τά φαίνονται στο συνημμένο διάγραμμα, το οποίο αποτε¬ 
λεί αναπόσπαστο μέρος της απόφασης αυτής και έχει ό¬ 
ρια: 

Ανατολικά: Δημόσια δασική έκταση (πρανές επαρχ. 
δρόμου). 

Δυτικά: Δημόσια δασική έκταση (πρανές επαρχ. δρό¬ 
μου). 

Βόρεια: Ιδιοκτησία ιδίου. 

Νότια: Επαρχιακή οδός Ακράτας - Ζαρούχλας. 

Η παρούσα ισχύει μετά τη δημοσίευσή της στο χωριό 
Ζαρούχλα του Δήμου Ακράτας, σύμφωνα με το άρθρο 37 
του Ν. 3200/55. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 15 Φεβρουάριου 2000 

Με εντολή Γενικού Γραμματέα Περιφέρειας 
Ο Γενικός Διευθυντής 
ΠΑΝΑΓ. ΣΚΟΥΡΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ.ΔΙ 2/0/31335 (4) 

Παρακατάθεση αποζημίωσης ακινήτων που έχουν ρυμο- 
τομηθεί με το εγκεκριμένο ρυμοτομικό σχέδιο του Δή¬ 
μου Αμαρουσίου για τη διεύρυνση της οδού Σταυρού 
Ελευσίνας στο τμήμα αυτής από τη Λεωφ. Κηφισίας έ¬ 
ως την οδό Αμαρουσίου - Χαλανδρίου, σύμφωνα με τις 
ενδείξεις της πράξης αναλογισμού 23/98. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος 17.7.1923 «περί σχεδίων, 
πόλεων, κωμών και συνοικισμών του Κράτους και οικοδο¬ 
μής αυτών» (ΦΕΚτεύχος Α’ 228/16.8.1923). 

2. Τις διατάξεις του Ν.Δ/τος 797/1971 «Περί Αναγκαστι¬ 
κών Απαλλοτριώσεων» (ΦΕΚ1Α/1971). 

3. Τις διατάξεις του άρθρου 6 του Ν. 5269/31. 

4. Τηνεξουσιοδοτική απόφαση του Υπουργού ΠΕΧΩΔΕ 
Δ17/01/79/Φ.2.2.1/24.8.89 ΦΕΚ 666 Β’. 

5. Τις διατάξεις του Π.Δ/τος 69/88 (ΦΕΚ 28Α/88) «Περί 
Οργανισμού της ΓΓΔΕ του ΥΠΕΧΩΔΕ». 

6. Τον πίνακα υπολογισμού-παρακατάθεσηςτης αποζη¬ 
μίωσης με ημερομηνία 22.10.99 που συντάχθηκε με βάση 


την απόφαση 1291/99 του Μονομελούς Πρωτοδικείου Α¬ 
θηνών για ακίνητα που ρυμοτομήθηκαν για τη διεύρυνση 
της οδού Σταυρού Ελευσίνας στο τμήμα αυτής από τη Λε¬ 
ωφ. Κηφισίας έως την οδό Αμαρουσίου - Χαλανδρίου, 
σύμφωνα με τις ενδείξεις της πράξης αναλογισμού 23/98. 

Ειδοποιούμε: 

Τα πρόσωπα που έχουν ή αξιώνουν εμπράγματα δικαι¬ 
ώματα στα παραπάνω ακίνητα που έχουν ρυμοτομηθεί, ό¬ 
πως σημειώνονται στα στοιχεία προδικασίας του άρθρου 
5 του Ν. 653/77 ότι η αποζημίωση για τα ακίνητα αυτά έχει 
κατατεθεί στο Ταμείο Παρακαταθηκών και Δανείων, ύ¬ 
στερα από συμψηφισμό των δικαιωμάτων και υποχρεώ¬ 
σεων που προβλέπει το άρθρο 6 του Ν. 5269/31 με την έκ¬ 
δοση του γραμματίου παρακαταθήκης Νο 5128/3.3.2000 
για συνολικό ποσό δρχ. 1.766.879.000. 

Η παρακατάθεση της αποζημίωσης έγινε υπέρ των προ¬ 
σώπων που αναγράφονται παρακάτω και θα καταβληθεί 
μόνο στα πρόσωπα που θα αναγνωριστούν δικαιούχοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2000 

Με εντολή Υπουργού 
Ο Διευθυντής 
ΚΩΝ. ΔΕΣΥΠΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


